cyanic-selkie/wikianc huggingface dataset:
Presidentvalget i USA 1888
Valgkampen
En episode i valgkampens avslutning kan ha hatt stor betydning for utfallet: En republikaner skrev under falsk navn et brev til den engelske ambassadøren og bad om råd, idet han utga seg for å være innvandret engelskmann. Ambassadøren anbefalte ham å stemme på Cleveland, og da dette ble offentliggjort hadde det den effekt at store gruppene av irsk-amerikanere stemte på Harrison. Dette betød blant annet at Harrison vant vippestaten New York, noe som var med på å avgjøre valget.
Walk of Peace
Design
Walk of Peace er designet av NTNU-student Åshild Herdlevær. Minnesteinene er formet som blader og danner en sti i Jomfrugata. De symboliserer også fredsprisvinnernes fotspor. Bladene bærer navn og nasjonalitet til vinneren av Studentenes fredspris, samt året vinneren vant prisen. Bladene er skåret ut i kobber og nedfelt i granittstein.
Manx museum
Museets historie
Med feiringen av museets hundreårsjubileum i 1986 avslørte stiftelsen planene for et ambisiøst utviklingsprogram som omfattet en betydelig utvidelse på 1,3 millioner pund. I løpet av de neste to årene ble det åpnet et nytt førhistorisk arkeologisk galleri og et galleri for samtidskunst. Den nye utvidelsen ble åpnet av dronning Elizabeth II av Storbritannia i 1989, da med et forelesningsrom og kinosal for 200 mennesker.
Beliggenhet
Manx museum ligger ved Kingswood Grove i Douglas, både fotgjengere som bilister bør dra til parkeringshuset i Chester Street, og ta heisen til 8. etasje og gå over en viktoriansk gangbro, og videre 170 meter til inngangen.
Portugal under første verdenskrig
Portugisiske kolonistyrker i Angola og Mosambik var også involvert i krigføringen mot de tyske styrkene ledet av Paul Emil von Lettow-Vorbeck i Tysk Øst-Afrika.
Bo Bernhardsson
Bo Gösta Ingemar Bernhardsson (født 19. juli 1949) er en svensk politiker for Socialdemokraterna, og har vært riksdagsmedlem i Sverige i perioder siden 1991. Han ble valgt inn i riksdagen for Skåne läns södra valkrets på plass 186. Bernhardsson ble riksdagsrepresentant første gang for perioden 1991 til 1995, og var tilbake i 2002 etter et opphold. Bernhardsson hadde et nytt opphold fra 2006, men var tilbake i riksdagen igjen 1. april 2007.
Bárður Jákupsson
Hans egne bilder er koloristiske og ekspressjonistiske. Som forfatter skriver han især om færøysk kunst, og regnes som Færøyenes ledende kunstkritiker. Boka Myndlist í Føroyum / Færøernes Billedkunst regnes som et standardverk.
Urinveisinfeksjon
Hva er urinveisinfeksjon
Tilstanden er svært vanlig og utgjør omtrent 3,5 % av alle henvendelsene i allmennpraksis. I aldersgruppen 26-30 år er det 100 ganger så mange kvinner som menn som har urinveisinfeksjon. Alle deler av urinveiene kan i utgangspunktet bli infisert. De ulike urinveisinfeksjonene deles inn etter hvilken del av urinveiene som er affisert. Oftest affiserer infeksjonen urinrøret (uretritt) eller blæren (cystitt). Det kan ofte forekomme smerter i underlivet til kvinner i forbindelse med urinveisinfeksjon, da er turgåing et bra alternativ for å gå omløpet igang.
Råd mot UVI
De fleste urinveisinfeksjoner forekommer hos voksne, ikke-gravide kvinner. Disse gir seg ofte i løpet av en uke, og å avvente noen dager uten antibiotika anbefales. Hvis antibiotika gis anbefales det å veksle mellom tre typer antibiotika ved ukomplisert blærebetennelse, mecillinam, trimetoprim og nitrofurantoin
Pseudomugil
Pseudomugil er en gruppe blåøyer. De er fisk som lever i ferskvann i Asia, Australia og Oseania. De fleste artene lever i kystelver og bekker. Dette vannet kan være veldig bløtt, og surt i regntiden, og hardt og basisk andre tider på året. De fleste artene blir 2-5 cm lange.
Vadfoss/Helle
Vadfoss/Helle er et tettsted i Kragerø kommune i Telemark. Tettstedet har innbyggere per 1. januar, og består av de to sammenvokste stedene Vadfoss og Helle. Vadfoss/Helle ligger nord for Kragerø sentrum, og strekker seg fra Skarbo ved Hellefjorden til Vadfoss ved Vadfosselva.
Viasat Sport N
Viasat Sport N var en norsk sportskanal, lansert 29. november 2005 av MTG og NRK under navnet SportN. Kanalen var en betalingskanal og sendte kun sport. Den erstattet Viasat Sport 1, og var tilgjengelig som en del av grunnpakken til Get kabel-TV, nå Telia, på Viasats, nå Allente satellittplattform og via RiksTV.
Lydforskyvning
Med lydforskyvning menes bestemte systematiske endringer av flere konsonanter og/eller vokaler som kan forekomme i et språk. Slike lydforskyvninger er regelrett på samme måte som en lydlov, men rammer flere lyder i samme periode. Lydforskyvninger finnes i historien til mange språk. Det er ingen enighet om hva som er den bakenforliggende årsaken til slike store endringer.
Buldana (distrikt)
Buldana (marathi: बुलढाणा जिल्हा ) er et distrikt i den indiske delstaten Maharashtra. Distriktets hovedstad er Buldana.
Demografi
Ved folketellingen i 2011 var det 2,588,039 innbyggere i distriktet, mot 2,232,480 i 2001. Den urbane befolkningen utgjør 21,23 % av befolkningen.
Theodor-Heuss-Platz
Bygninger, minnesmerker og kunstverk
Markante bygninger inkluderer det såkalte Deutschland- und Amerikahaus, bygget 1928–1930 av arkitekten Heinrich Straumer i den modernistiske stilen Neue Sachlichkeit.
Aids
Definisjoner
For utviklingsland brukes en litt annen definisjon da man her ikke har tilgang til den avanserte laboratorieteknologi som er nødvendig for å kunne stille diagnosen etter CDC-kriteriene. Verdens helseorganisasjon, WHO, etablerte en aidsdefinisjon for utviklingsland i 1985, som ble revidert i 1994. Diagnosen bygger på en kombinasjon av alvorlige og mindre alvorlige symptomer og funn.
Narkolepsi
Diagnose
I ICD-10 klassifiseres narkolepsi under "Sykdommer i nervesystemet" i Kapittel VI, G47.4.
Narkolepsi forekommer dersom:
Strikking
Historisk utvikling
Nålebinding er en teknikk som mest forbindes med vikingene; Den samme typen plagg kunne lages med nålebinding som med strikking, men teknikken er svært forskjellig. Nålebinding utføres med en pinne eller nål som ser ut som en stor stoppenål, gjerne av bein eller tre. Med den syr en løkker, og en må stadig skjøte tråden, som ikke kan være lenger enn at den kan dras gjennom håndarbeidet for hvert sting. Strikking gjøres med to pinner, og garnnøstet kan være så langt som bare det.
Typhlosion
Typhlosion er en tobeint pokémon, med en krage av flammer rundt halsen. Den har en lys gul buk og en blågrønn rygg.
Strikking
Garntyper
Hovedsakelig deles strikkegarn inn i tre grupper: Garn fra dyr, garn fra planter og syntetisk garn. Vi får garn fra mange forskjellige dyr, som for eksempel sau, geit (geiteragg til sokker, og myk kasjmir-ull fra angorageiter), kanin (angora), hund, kamel, lama, alpakka, yak og qiviut-garn fra moskus. Alle disse dyrenes pels har lange fibre som egner seg for spinning til ullgarn.
Strikketeknikker og strikkemønstre
Før man begynner på et strikkeprosjekt må man ha en oppskrift. Oppskriften forteller følgende:
Strikkefasthet
Øke masker eller minske masker
Rett eller vrang
Flekksnipe
Biologi
Som sin nærmeste slektning strandsnipa har også flekksnipa den svært karakteristiske vippingen/gyngingen med bakkroppen, uten at man vet hvorfor. Fuglene leter etter mat langs bredden av innsjøer, elver og bekker.
Tørrfiskmøll
Levevis
I likhet med mange andre ekte møll har denne arten trolig sitt naturlige levested i gamle fuglereir. Den har også blitt funnet i gamle vepsebol. Den kan også leve av lagrede, tørre matvarer og er funnet i kornsiloer og på steder der det lagres tørrfisk. Arten er forholdsvis uvanlig hos oss og er ikke regnet som en stor skadegjører.
Papiss Cissé
Cissé debuterte for det senegalesiske nasjonallaget den 12. august 2009 i en vennskapskamp mot Den demokratiske republikken Kongo.
Bæltbåd
Bæltbåd
Bæltbådene som ble bygget etter den eldre båtbyggingstradisjonen, har en meget kraftig kjøl og stevnkonstruksjon, men er ikke helt solid bygget som på de nyere fiskebåter. Bordgangene ble festet sammen i sammenføyning ved bruk av trenagler som også ble tatt i bruk for å feste spantene til bordgangene. De fleste bæltbådene av denne type for sildefiske ble bygget om vinteren hos fiskeren som skaffet trevirke til den lokale båtbyggeren fra den nærliggende skogen. Fartøyet har sitt største bredde ved masten som stod litt forrest i skroget. Det som skilte bæltbåden ut er det hjerteformet speilet med et stort ror hugget ut av et eneste stykke. Akterspeilet som ofte var blanktjæret med fine farger, er noe flatt over vannet og meget iøynefallende. Kjølen er ganske massivt for sin størrelse som stakk meget dypt fra kjølsvinet der spantene møttes. Som på de andre danske fiskebåtene har bæltbåden et baugspyd for forskipet side om side med forstevnen.
Bæltbåden i dag
Men det fantes en nær slektning av bæltbåden, kertemindebåden, som ble også kalt bæltbåd selv om den er spissgattet, det eneste trekket som skilte den fra de plattgattede bæltbådene. En slik båt, «Rylen» bygget i 1896, deltok i en slags ekspedisjon rundt om på de danske øyene i 1921 til 1924 der de besøkte minst 132 øyer, det er 527 øyer i det danske kongeriket.
RPGamer
RPGamer er en nyhetsside som dekker data- og konsollrollespill. Den dekker nyheter både fra Nord-Amerika, Europa og Asia vedrørende blant annet spillindustrien, omtaler, konferanser, utgivelsesdatoer, konkurranser og intervjuer. Staben skriver omtaler om rollespill og har kontakt med utviklere og produsenter. Siden har blitt sitert i media og spillomslag.
Fisking i Valdres (sang)
Låten er en coverversjon av den amerikanske hitlåten «Speedy Gonzales» fra, spilt inn av Pat Boone.
Texas’ flagg
Fargene i Texas' flagg symboliserer; blå står for lojalitet, hvitt for styrke og rødt symboliserer tapperhet.
Drumoak
Landsbyen består av en kirke, en liten butikk, en utendørs bane for spillet bowls (eller lawn bowls), restauranten Irvine Arms, navngitt etter familien som eide festningen Drum Castle. Festningen eller borgen Drum er fra 1200-tallet, men har i årenes løp blitt endret til et slott. Den er antatt å være en av de tre eldste tårnhus i Skottland. En stor ving ble lagt til i 1619 og ytterligere endringer i viktoriansk tid. Den er i dag eid og administrert av National Trust for Scotland, og er åpent for besøkere.
Konkylien
Konkylien er en roman av Margit Sandemo fra 1979. Den ble først publisert som føljetong i Allers, både i Norge, Sverige og Danmark. Originalens tittel er Turbinella, men den er også gitt ut under tittelen Snäckan.
Strandsnipe
Taksonomi
Strandsnipe ble tidligere regnet som konspesifikk med flekksnipe (A. macularius). Det er registrert hybridisering mellom de to artene i Skottland.
Biologi
Strandsnipe er vanlig i hele Norge, og arten hekker fra kysten og opp i fjellet. Den forekommer i en rekke ulike forskjellige biotoper, som langs breddene av innsjøer, langs elver og bekker, også, om enn mye sjeldnere, på myrlendte steder og i våtmarksområder. Mer sjelden kan den også hekke ved saltvann. Den norske hekkebestanden er ganske stabil og ble anslått til omkring 200 000–300 000 individer i 2015. Den svenske hekkebestanden er noe mindre enn den norske, mens den finske er noe større. Norge, Sverige og Finland (Fennoskandia) har til sammen cirka 96 % av den europeiske hekkebestanden, som ble estimert til cirka 885 000 par i 1986.
Overklokking
Oversikt
På et flertall av Intels nyere prosessorer (de uten opplåst multipler), på grunn av et drastisk redesign av prosessorene, er overklokking vanskelig, om ikke umulig, og kan forårsake mye ustabilitet. Å undervolte (å senke mengden spenning til prosessoren) er til en viss grad mulig. Det kan redusere strømforbruket.
Kreis Bochum
Kreis Bochum var en Landkreis som eksisterte fra 1817 til 1929 i innenfor provinsen Westfalen i kongeriket Preussen og senere Fristaten Preussen. Den utgikk fra Kanton Bochum i det tidligere Ruhrdepartementet, som i 1808 hadde sitt rådhus i Herne, og bestod av kommunene Baukau, Bickern, Bladenhorst, Crange, Eickel, Herne, Hiltrop, Holsterhausen, Horsthausen, Pöppinghausen og Röhlinghausen.
AlbaNova
Hovedbygningen er tegnet av Henning Larsen, og ble i 2001 kåret til Stockholms vackraste hus (Stockholms vakreste bygning). Bygningen består av fire hus adskilt av en gate med glasstak, og et stort trappehus. Bygningen avbildes ofte fra baksiden; på framsiden finnes en sirkelformet femte bygning, rotundaen. En bro fører til rotundaens inngangsplan. På øvre plan i rotundaen er biblioteket, og bygningen har også en utendørsterrasse og et observatorium.
Impulsvanntåke
Impulsvanntåke er et brannslokkesystem som baserer seg på at lufttrykk skyter vann ut i impulser og produserer på den måten vanntåke med vanndråper i forskjellige størrelser. Impulsvanntåke blir levert i en rekke forskjellige systemapplikasjoner, fra små bærbare eller motoriserte enheter til faste installasjoner.
Savannens herskere
Om filmen
Filmen er delvis basert på en sann historie, men inneholder også fiction-elementer. Blant annet er Charles Remington (spilt av Michael Douglas) er en oppdiktet skikkelse.
Edvard VIII av Storbritannia
Edvard fikk tittelen fyrste av Wales i 1911, ble utdannet som sjøoffiser og tjenestegjorde under første verdenskrig ved vestfronten. Konge av Storbritannia, Irland og øvrige britiske dominioner samt keiser av India fra 20. januar 1936 til sin abdikasjon 11. desember 1936. Guvernør på Bahamas 1940–45.
Tidlig liv
Edvard ble født den 23. juni 1894 i palasset White Lodge i Richmond Park, i utkanten av London, under oldemoren dronning Viktorias regjeringstid. Foreldrene var på denne tiden hertug og hertuginne av York. Hans mor, Mary, var den eldste datteren til hertugen og hertuginnen av Teck (Franz og Maria Adelaide). Som oldebarn av monarken i mannlig nedstigende linje ble Edward titulert som Hans Kongelige Høyhet Prins Edward av York og var tredjemann i arvefølgen, etter sin bestefar og far.
Konge
Although gossip about his affair was widespread in the United States, the British media kept voluntarily silent and the public knew nothing until early December. -->
Beed (distrikt)
Beed (marathi: बीड जिल्हा ) er et distrikt i den indiske delstaten Maharashtra. Distriktets hovedstad er Beed.
Aleksandr Lukasjenko
Aleksandr Grigorjevitsj Lukasjenko, også kjent som Aljaksandr Ryhoravitsj Lukasjenka (født 30. august 1954), er en belarusisk politiker som har vært president i Belarus siden 20. juli 1994.
Tredje periode
I september 2008 ble det avholdt parlamentsvalg i Belarus. Lukasjenko hadde latt enkelte opposisjonkandidater få stille til valg, men i de offisielle resultatene fikk opposisjonen bare 1 av de 110 tilgjengelige setene i parlamentet. OSSE erklærte valget for preget av «uregelmessigheter», og opposisjonens medlemmer og støttespillere demonstrerte. Ifølge Nizjnij Novgorod-baserte CIS-valgobservatører ble valget i Belarus holdt innenfor internasjonale standarder. President Lukasjenko kommenterte senere at opposisjonen i Belarus er finansiert av utlandet, og er unødvendig.
Kontroversielle uttalelser
Medlemmer av representantenes hus i USA sendte et brev til Belarus’ ambassadør til USA, Mikhail Khvostov, der de ba Lukasjenko om å trekke sine uttalelser. Uttalelsene skapte også reaksjoner fra Israel. Pavel Jakubovitsj, redaktør av Belarus Today, sendt til Israel der han i et møte med det israelske utenriksdepartementet sa at Lukasjenkos uttalelser var «en feiltakelse som var sagt med humor, og representerer ikke hans syn på det jødiske folk». Videre sa Jakubovitsj at han «ikke er anti-semittisk» og ble «fornærmet av beskyldningen». Den belarusiske ambassadøren til Israel, Igor Lesktsjenja, mente presidenten har en «vennlig innstilling til det jødiske folk.» Sergej Rytsjenko, pressesekretær ved den belarusiske ambassaden i Tel Aviv, sa at deler av uttalelsene til Lukasjenko var oversatt feil. Faktisk ble to belarusiske aviser – Nasja Niva og Narodnaia Volia stengt i 2006, etter å ha ignorert flere advarsler fra myndighetene etter å publisert anti-semittiske og rasistiske artikler.
Dimmalætting
Historie
Først utkom avisen kun på lørdager, men fra 1911 også på onsdager. Fra 1920-årene ble avisen utvidet fra fire til seks sider, fra 1970 utkom avisen tre dager i uken med minst åtte sider, og fra 1996 til 2013 utkom Dimmalætting fem dager i uken. Fra 2005 var tirsdagsutgaven gratis. Toppnoteringen i netto opplagstall var 13 300 i 1991.
Grimseid (Bergen)
Grimseid grunnkrets i Bergen kommune hadde 352 innbyggere 1. januar 2012, og et areal på 2,14 km², hvorav 0,07 km² er ferskvann.
Berenike I av Egypt
Familie
Berenike var opprinnelig fra Eordaia i det som i dag er Vest-Makedonia i Hellas. Hun var datter av en lokal makedonsk adelsmann ved navn Magas, som ellers det lite som er kjent om. Hennes mor var Antigone, og hennes bestefar på morsiden var en adelsmann kalt for Kassander, bror av Antipatros, regent for Aleksander den stores rike. Berenike var således niese av den mektige Antipatros.
Valerij Poljakov
Poljakov ble valgt ut som kosmonaut i 1972, og han gjennomførte sin aller første flytur i verdensrommet ombord på Soyuz TM-6 i 1988. Han vendte tilbake til Jorden 240 dager senere ombord i TM-7. Poljakovs andre romferd varte fra 8. januar 1994 til 22. mars 1995, til sammen 437 dager, og dermed var verdensrekorden for den lengste bemannede romferden i historien et faktum.
Poljakov ble assisterende direktør i Direktoratet for folkehelse i Moskva. Han var gift og fikk ett barn. I 1999 ble Poljakov tildelt den spanske utmerkelsen Fyrsten av Asturias' pris for internasjonalt samarbeid sammen med Pedro Duque, John Glenn og Chiaki Mukai, som også er astronauter.
Snarveien
Snarveien er en norsk skrekkfilm som hadde premiere 31. juli 2009. Den ble regissert av Severin Eskeland og var hans langfilmdebut. Han skrev også manuset. Filmen utspiller seg i Finnskogen hvor et kjærestepar skal smugle sprit til vennens bryllup. Da de møter på noe som tilsynelatende er veiarbeid blir de informert om at de kan ta en omvei som er raskere enn å vente. Kjæresteparet kjører intetanende lenger inn i den mørke skogen. Det som skulle være en rask måte å komme seg hjem, blir fort en kamp på liv og død. De har ufrivillig fått hovedrollene i en grotesk film som streames på nettet.
Brent Smith
Personlig liv
Smith har en sønn, Lyric Santana Smith, med kona Ashley Smith. Han og hans familie bor nær Orlando i Florida.
Namdalen
Namdalen har 35 046 innbyggere, fordelt på de ti kommunene Flatanger, Namsos, Nærøysund, Leka, Overhalla, Høylandet, Grong, Namsskogan, Røyrvik og Lierne. Iblant skiller man mellom Indre og Ytre Namdal. I noen sammenhenger regnes også Bindal på Helgeland til Namdalen. Det er tre tettsteder med bystatus i Namdalen, Namsos, Rørvik og Kolvereid.
Kommuneinndelingshistorikk
I 1838 ble Namdalen inndelt i kommunene Fosnes, Kolvereid, Nærøy, Sævik, Overhalla og Grong. I 1845 ble Namsos utskilt fra Sævik (som endret navn til Vemundvik i 1865). I 1860 ble Leka utskilt fra Kolvereid. I 1869 ble Vikna utskilt fra Nærøy. I 1871 ble Flatanger utskilt fra Fosnes. I 1886 ble Foldereid utskilt fra Kolvereid. I 1891 ble Klinga utskilt fra Vemundvik. I 1900 ble Høylandet utskilt fra Grong. I 1908 ble Gravvik utskilt fra Leka. I 1912 ble Otterøy utskilt fra Fosnes. I 1874 ble Lierne utskilt fra Snåsa og administrativt innlemmet i Namdalen. I 1915 ble Lierne delt i Nordli og Sørli herreder. I 1923 ble Harran, Namsskogan og Røyrvik utskilt fra Grong. (Kilde: Brøgger, Waldemar: Norge. Geografisk leksikon. Cappelen, 1963).
Arnor Tordsson jarlaskald
Arnor reiste som handelsmann og farmann mellom Island og fastlandet, og han besøkte ofte Orknøyene hvor han kvedet kvad for jarlene, derav tilnavnet. For kong Magnus den gode av Norge komponerte han Hrynjandi, visstnok påvirket av den latinske hymne, hvor han oppfant et nytt versemål som ga kvadet et uvanlig raskt og flytende tempo.
Filologene har merket seg at navnet Jóm som senere ble knyttet til Jomsvikingene ble først benyttet, slik det skriftlige kildene har vist, av Arnor jarlaskald i hans to kvad som priset kong Magnus for hans seier over slaverne, inkludert deres by Jóm, i 1043.
Kristen på hedensk grunn
Han diktet også minnekvad over Magnus den gode og Harald Hardråde hvor han brukte det tradisjonelle dróttkvætt. Snorre Sturlason benytter Arnors kvad spesielt i Magnus den godes saga, men det er også noen få i sagaene til Olav den hellige og Harald Hardråde. Arnor forholdt seg ikke bare til norske konger. Faktisk dro han til den danske kongen Knut den mektige først, kanskje inspirert av sin fars suksess i samme retning, da han en gang rundt 1030 dro fra island for første gang.
Maren Jørgensen
Maren Charlotte Søfteland Jørgensen (født 10. april 1990) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Arendal Skøiteklub.
Fylkesvei 2968
Fylkesvei 2968 går mellom Tanum og Stavern i Larvik kommune. Veien er 6,1 km lang.
Tom Brady
Tidlig liv
I løpet av sommeren 1998 og 1999 var Brady hospitant ved Merrill Lynch. Han ble innlemmet i Junípero Serra High School Hall of Fame i 2003, hvor man også kan finne kjente navn som Barry Bonds, Lynn Swann, Gregg Jefferies, Jim Fregosi, samt hans storesøster Maureen. Da Brady besøkte skolen to uker etter Super Bowl XLVI i 2012 annonserte skoleledelsen at de hadde oppkalt skolens fotballstadion etter dem, "Brady Family Stadium".
College-karriere
Michigan avsluttet seriespillet mot Ohio State; dette var en dramatisk kamp som kunne sikre en tur til Orange Bowl for Michigan. Kampen var uavgjort 17–17 med fem minutter igjen på klokken da Brady ledet Michigan til kampens siste scoring. Under Orange Bowl ledet han Michigan til en seier etter ekstratid mot Alabama med 369 pasningsyards og fire touchdowns etter at Alabama hadde ledet med 14 poeng i første halvdel av kampen.
2007: Perfekt seriespill og første MVP
Brady avsluttet sesongen med 4 806 pasningsyards, 50 touchdownpasninger, og bare åtte interceptions. ESPN stemte den frem som den beste pasningssesongen noensinne i 2013. 50 touchdowns til 8 interceptions var da en NFL-rekord. Han ble den første quarterbacken med 50 touchdownpasninger, og hans passer rating på 117,2 er per slutten av 2020-sesongen den sjette høyeste noensinne. Han ledet Patriots til å bli det første laget til å gå ubeseiret gjennom et seriespill på 16 kamper, og lagets angrep satte NFL-rekorder med 589 poeng og 75 touchdowns totalt, rekorder som stod frem til 2013 da Denver Broncos slo dem. Lagets 50 touchdownpasninger er også fjerde mest i en sesong. BRady ble utpekt til både NFL MVP og Offensive Player of the Year. Associated Press utpekte ham til Male Athlete of the Year, som var første gang en amerikansk fotballspiller hadde vunnet prisen siden Joe Montana i 1990. Han ble utvalgt til First Team All-Pro for fjerde gang.
Statistisk sett presterte ikke Brady like bra i AFC Championship-kampen mot San Diego Chargers, med 209 pasningsyards, to touchdowns og tre interceptions (inkldert hans første i red zone siden Patriots tapte mot Broncos i sluttspillet i 2005). Patriots vant allikevel sesongens 18. kamp 21–12, og nådde Super Bowl for fjerde gang på syv sesonger. Brady, med sin 100. seier, satte også en NFL-rekord for færrest kamper for å oppnå milepælen: 100–26 er 16 kamper færre enn Joe Montanas gamle rekord. Under Super Bowl XLII i University of Phoenix Stadium i Glendale, Arizona var Brady under mye press, og ble sacked fem ganger. Patriots klarte å ta ledelsen med en touchdownpasning til Moss med mindre enn tre minutter igjen av fjerde kvarter, men med et siste drive tok Giants ledelsen og seieren, 17–14, og ødela Patriots' sjanse for en perfekt sesong inkludert sluttspillet siden NFL utvidet seriespillet til 16 kamper.
2011: Nederlag i Super Bowl XLVI
Da Patriots slo Denver Broncos 45–10 i divisjonsrunden satte Brady en personlig sluttspillrekord med 363 pasningsyards, og tangerte NFLs sluttspillrekord med Daryle Lamonica og Steve Young med seks touchdownpasninger. Seieren, som var Bradys første i sluttspillet siden 2007-sesongen, gav Brady og Patriots' hovedtrener Bill Belichick NFL-rekorden for flest seiere i sluttspillet av en quarterback-hovedtrener duo med 15. I AFC Championship-kampen mot Baltimore Ravens hadde Brady ingen touchdownpasninger for første gang på 36 kamper, men sanket 239 yards og én touchdown med et 1-yard rush mot slutten av kampen. Patriots vant kampen 23–20 etter at Ravens' kicker Billy Cundiff bommet på et field goal, og Brady nådde sitt femte Super Bowl.
Deflategate
Reaksjoner på straffen var blandet. Mike Freeman, skribent for Bleacher Report, sa seg enig i Goodells avgjørelse, og at straffen var "brutal, but it deserved to be." Andre kommentatorer mente at Patriots' rykte som en organisasjon som tøye grenser rundt NFLs regler virket til å ha påvirket hvor streng straffen ble. Andre beskrev straffen som "firm but fair".
2019: Siste år med Patriots
Etter at Brady signerte kontrakt med Buccaneers ble det satt opp reklametavler som takket Brady for hans 20 år med Patriots langs Massachusetts Turnpike, fra Gillette Stadium, og flere andre steder i New England.
2020: Første sesong i Tampa og syvende Super Bowl-seier
Brady signerte en kontrakt med Tampa Bay Buccaneers 20. mars 2020 som skal gi en grunnlønn på $30 millioner per år. Chris Godwin brukte trøyenummer 12 i Tampa Bay, men tilbød dette til Brady som et tegn på respekt og byttet selv til 14. I april 2020 ble Brady gjenforent med sin tidligere lagkamerat for Patriots Rob Gronkowski da tight enden kom tilbake fra pensjon og ble byttet til Buccaneers. Hovedtrener Bruce Arians sa at det var Brady selv som insisterte på at han skulle bytte til seg Gronkowski. I sin debut for Buccaneers, mot Drew Brees og New Orleans Saints den 13. september 2020, fullførte Brady 23 av 36 pasningsforsøk for to touchdowns og to interceptions, hvorav en ble returnert for en touchdown, og scoret også en touchdown på løp. Saints vant kampen 34–23. Uken derpå fikk Brady sin første seier med Buccaneers da de slo Carolina Panthers 31–17 på hjemmebane, hvor Brady fullførte 23 av 35 pasningsforsøk for 217 yards og en touchdown. I uke 4 fullførte han 30 av 46 pasninger for 369 yards, fem touchdowns og en interception da Buccaneers slo Los Angeles Chargers 38–31. Dette var Bradys syvende kamp med minst fem touchdownpasninger, og ble dermed den eldste quarterbacken til å ha fem touchdowns i en kamp, 43 år gammel. Han ble utpekt til NFC Offensive Player of the Week for første gang i sin karriere. Da Buccaneers slo Las Vegas Raiders 45–20 i uke 7 kastet Brady ballen for 369 yards og fire touchdowns, i tillegg til en touchdown på løp. På grunn av hans prestasjoner i oktober (1 157 pasningsyards, 12 touchdownpasninger, en touchdown på løp og kun en interception fra uke fire til og med syv) ble Brady utpekt til NFC Offensive Player of the Month. I uke 16 mot Detroit Lions fullførte Brady 22 av 27 pasninger for 348 yards, 4 touchdowns og en perfekt passer rating på 158,3 i første halvdel, før han ble tatt av banen og erstattet av Blaine Gabbert mens Buccaneers vant 47-7. Med seieren ble dette første gang Buccaneers nådde sluttspillet etter 13 sesonger uten en sluttspillkamp. Brady avsluttet sesongen med 4 633 pasningsyards, 40 touchdownpasninger og 12 interceptions. Tom Brady ledet Tampa Bay Buccaneers til lagets første sluttspillseier siden 2002, da Buccaneers slo Washington Football Team 31–23 i wildcardrunden. Brady kastet for 381 yards og to touchdowns, og ble den eldste spilleren til å kaste en touchdownpasning i NFLs historie. Uken etter, mot New Orleans Saints i divisjonsrunden, kastet Brady for 199 yards og to touchdowns, og fikk en touchdown på løp, da Bucs vant 30–20. Med seieren forbedret Brady sin egen rekord med en 14. tur til et Conference Championship.
Annet arbeid
Brady har vært gjest på flere populære TV-programmer, som vert for Saturday Night Live i 2005 og som sin egen stemme i The Simpsons-episoden "Homer and Ned's Hail Mary Pass" i 2005 og Family Guy-episoden "Patriot Games" i 2006; begge kampene handlet om amerikansk fotball og ble sendt rundt Super Bowl samme år. I 2009 spilte han seg selv i en episode i sjette sesong av Entourage. I 2015 spilte han en fiktiv versjon av seg selv i Entourage-filmen og Ted 2.
Sammen med Richard Rosenblatt stiftet Brady i 2021 en idrettsbasert NFT-plattform under navnet Autograph. Autograph inngikk en avtale med DraftKings for eksklusiv distribuering av Autographs produkter, som førte til opprettelsen av DraftKings Marketplace.
Personlig liv
Brady begynte å date den brasilianske supermodellen Gisele Bündchen i desember 2006. I 2009 sa Brady at de to hadde møttes gjennom en blinddate arrangert av en felles venn. Brady og Bündchen giftet seg 26. februar 2009 i en privat katolsk seremoni i Santa Monica, California. Sammen har de to barn: en sønn, Benjamin Rein, født i desember 2009, og en datter, Vivian Lake, født i desember 2012. I oktober 2022 annonserte paret at de skulle skilles etter 13 år.
Romeriksporten
Historikk
Da Stortinget 8. oktober 1992 landet på Gardermoen som stedet for ny hovedflyplass, ble det samtidig vedtatt at tog skulle være det viktigste transportmiddelet. Et nytt høyhastighetstog skulle være et konkurransedyktig, framtidsrettet og miljøvennlig transportalternativ. Stortinget forutsatte at utbygging og drift skulle være lønnsomt og gi en avkastning på 7,5 prosent.
Utbyggingen
Dette som følge av grunnvannssenkningen i området. Norges vassdrags- og energidirektorat (NVE) satte strenge konsesjonskrav til selskapet om tillatt lekkasjemengde. Høsten 1997 ble arbeidet med å tette lekkasjene satt i gang. Etterinjisering ble valgt som hovedmetode for tetting.
Rhoca-Gil
I ettertid har det vist seg at giftproblemet hadde et begrenset omfang og at giftige utslipp fra bruken av Rhoca-Gil i hovedsak var forbundet med feil bruk av stoffet. Rhoca-Gil er ikke benyttet i Romeriksporten etter at giftproblemet ble oppdaget.
Arsinoe II av Egypt
Biografi
Etter at Lysimakhos døde i et slag i 281 f.Kr. flyktet hun til byen Kassandria i Makedonia og giftet seg deretter med sin halvbror Ptolemaios Keraunos, en av sønnene til Ptolemaios I Soter fra et tidligere ekteskap. Dette ekteskapet var politiske grunner da begge krevde tronen i Makedonia og Trakia (på den tiden da Lysimakhos døde var han hersker over begge regioner, og hans makt strakte seg til sørlige Hellas og vestlige Anatolia). Forholdet mellom dem var aldri bra. Etter hvert som Ptolemaios Keraunos ble mer mektig, besluttet hun at det var på tide å stoppe ham. Hun konspirerte mot ham med sine sønner, men det slo feil og Keraunos drepte to av sønnene hennes, Lysimakhos og Filip, mens den eldste, Ptolemaios I Epigone, greide å slippe unna og flyktet nordover til Dardania, en historisk region i Balkan. Selv dro hun til Alexandria i Egypt for å søke beskyttelse hos sin bror, Ptolemaios II. Det er uklart når hun kom til Egypt, en gang mellom 279-274/3 f.Kr.
Robert Langer
Robert Langer (født 29. august 1948 i Albany, New York) er en amerikansk ingeniør og professor ved Massachusetts Institute of Technology (MiT).
Skellefteå AIK
Historikk
I løpet av det første tiåret var rivaliseringen mellom de to klubbene AIK Skelleftea (Skellefteå AIK) og IF (IF Skellefteå) høyt. Befolkningen var delt i to leirer, AIKere og IFere.
Skellefteå AIK begynte med ishockey i 1943, men spilte i sin første sesong kun treningskamper. Sesongen 1943/1944 begynte de å spille i Skellefteå-serien, som ikke ble spilt ferdig på grunn av dårlig vær. Skellefteå AIK Hockeys kampdrakter har alltid vært sorte og gule.
Liste over øyer på Færøyene
Liste over øyer på Færøyene. Færøyene består av 18 øyer, 11 holmer og 750 skjær, og danner en triangelform. Færøyene har et samlet areal på 1 395,74 km². De fleste øyene har en avlang form, og strekker seg i nordvest–sørøstlig retning. Den eneste av de 18 øyene som er ubebodd, er Lítla Dímun.
Johnny Mike Spann
Spann ble drept under kampene i Qala-i-Jangi i nærheten av Mazar-e Sharif som ligger nord i Afghanistan. Spann etterlot seg sin kone Shannon, som også var ansatt i CIA, og tre barn. Hans eks-kone Kathryn Ann Webb, mor til to av barna hans, døde av kreft fem uker etter Spanns død i Afghanistan.
Tinea columbariella
Utseende
En liten til middelsstor (vingespenn 9-15 millimeter), gråbrun møll. Arten er noe kraftigere bygget enn de fleste andre Tinea-artene. Antennene er trådformede og nesten så lange som forvingene. Hodet, forkroppen og forvingene er gråbrune, forvingen har en liten, mørkere flekk nær spissen. Arten er ganske lik flere andre arter i slekten Tinea. Bakvingene er blekt gråbrune. Larven er hvitaktig med mørkebrunt hode.
Heklunger
Heklunger kalte kong Sverre og hans birkebeinere sine motstandere, kong Magnus Erlingssons menn. Til grunn for betegnelsen skal ligge at de sistnevnte hadde ranet og delt mellom seg en del sølvpenger, som de hadde funnet innsydd i en hekle (hekla), dvs. en kappe (av hökull (messe)-hakel), etter en gammel tiggerkjerring.
Flora Fallesen
5. september 1865 giftet hun seg med politiker og teatersjef Edvard Fallesen.
Vannklosett
Utvikling i Kristiania
Victoria hotell i Rådhusgata fikk innlagt vannklosetter på 1860-tallet. I 1879 kom det forbud mot privetavløp til offentlig kloakk, og folk som ville installere vannklosett, måtte bekoste en egen septiktank. Grand hotell fikk innlagt vannklosett i 1899 fordi hotellet installerte et eget filtreringssystem, kalt Palmgrens system.
I 1904 var det 32 hus av totalt 7 257 i hovedstaden som hadde vannklosetter (0,44%). Et kommunalt kloakkanlegg ble innført som er prøveordning fra 1910 med en septiktank ved Skarpsno og en separatorskive ved Filipstad. I 1911 var det 1 269 vannklosetter i bruk. Etter første verdenskrig 10 000, og i 1920 12 000. Først fra 1928, da det ble bestemt at kloakken kunne gå fritt ut i fjorden, skjøt utviklingen fart. I 1940 var det 75 000 vannklosetter i Oslo.
Økologi, økonomi og miljø
Fra 1928 ble kravene om rensing opphevet i Oslo. Problemene ble synlige umiddelbart. De lett tilgjengelige og populære sjøbadene innenfor bygrensen måtte nedlegges. Stadig større kloakkmengder ble spylt rett i fjorden. Slammet fra eksisterende renseanlegg ble dumpet ved Langøyene, og også rensing gav forurensing. Slamtømmingen i fjorden pågikk frem til 1974. Ove Owe som var vannverkssjef fra 1931, argumenterte allerede den gangen for anlegg for slambehandling. Han var irritert over sløsingen med nyttig gjødsel, og mente det måtte gå an å utnytte denne ressursen på en bedre måte. Det tok mer enn 50 år før flertallet tenkte likedan, slik at dette lot seg gjennomføre. Først i 1987 ble all kloakk fra byen ledet til mer moderne renseanlegg, hvor det meste ble fullrenset.
Titanoboa cerrejonensis
Metoden som ble brukt til å beregne klimaet, har blitt kritisert av flere. Det er blant annet pekt på at den største kjente øglen, Varanus priscus, levde i Australia i istiden, da klimaet var kaldere enn i dag.
Sky UK
Sky UK Limited, tidligere British Sky Broadcasting (BSkyB), er et britisk kringkastingsselskap, eiet av Sky plc, som driver tjenesten Sky Digital. Det produserer også fjernsynsinnhold og eier flere fjernsynskanaler.
Nesoddtangen
Navnet Nesoddtangen er en trippelpleonasme, der nes, odde og tange betyr det samme.
Nordahl Grieg videregående skole
Utdanningstilbud
Skolen har grupper med tilrettelagt opplæring tilknyttet programmene Helse- og oppvekst og Medier og kommunikasjon. .
Informasjon
I dagligtalen har informasjon å gjøre med opplysning, etterretning, underretning, neddelelse, beskjed, tilbakemelding, opplæring, undervisning og viten. Ordet har dessuten mer spesifikke betydninger i forskjellige fagområder og vitenskaper, fra naturvitenskaper som fysikk og biologi til samfunnsvitenskaper og humaniora (se under).
Informasjon som mønster
At informasjon består av (materielle) data betyr at informasjon til enhver til må ha et materielt grunnlag. Informasjon og data er likevel forskjellige siden data forsvinner når de ødelegges materielt, mens informasjon kan kopieres fra en datarepresentasjon til en annen. For eksempel kan de ti bud fremdeles eksistere som informasjon, selv om stentavlene som budene opprinnelig skal ha vært risset inn i (den opprinnelige representasjonen av de ti bud som data) forlengst er forvitret. Og du kan kopiere informasjonen perfekt fra en DVD til en annen. Hvis den første DVD-en senere ødelegges har du mistet dataene som var på den, men du har fremdeles informasjonen lagret som data på den andre DVD-en. Informasjon kan dermed forståes som et mønster.
Feilinformasjon, desinformasjon og kompromat
Semantisk informasjon må per definisjon være faktuell, det vil si at det semantiske innholdet er riktig eller korrekt. Instruerende intensjonell informasjon kan være veiledende eller bevisst eller ubevisst villedende på samme måte. Miljøinformasjon kan ikke være usann.
Miljøinformasjon
Miljøinformasjon har ingen sender i denne forstand. Instruerende miljøinformasjon trenger neppe heller noen mottager. For eksempel er et RNA-molekyl bærer av informasjon selv om det kanskje aldri vil komme i kontakt med et ribosom (kanskje fordi RNA-molekylet er av en type med mange instanser som kommer i slik kontakt). Det er mulig at faktisk miljøinformasjon trenger en mottager. Fotonene fra en supernova blir til faktisk miljøinformasjon i møte med netthinnene våre. Men er fotonene informasjon før dette møtet, eller hvis de aldri kommer i kontakt med et sanseorgan?
Egenskaper ved semantisk informasjon
Selv om informasjon har et materielt grunnlag, har den egenskaper som skiller seg fra andre materielle ting i hverdagen :
Andy Cunningham
Spillerkarriere
I 1928 flyttet Cunningham på seg igjen. Denne gangen til Newcastle United. Han ble dermed den eldste spilleren som har debutert i det engelske fotballigaen, i en alder av 38.
Rose (andre betydninger)
Annet
Sibirintervensjonen
Japan
Japan ble først spurt av franskmennene om å intervenere i 1917, men nektet først å gjøre dette. Siden fant den keiserlige japanske hærens generalstab ut at de kunne bruke tsarveldets kollaps til sin fordel ved å fjerne trusselen som Det russiske keiserdømmet hadde utgjort ved å opprette en uavhengig bufferstat. Den japanske regjeringen nektet først å bli med på dette, og det var først det følgende året den lot seg overtale til å endre politikk.
Tinea semifulvella
Utseende
En middelsstor (vingespenn 14-22 millimeter), gulrød møll. Antennene er trådformede og omtrent tre fjerdedeler så lange som forvingene. Hodet og forvingene er gulrøde, forkroppen brun. Forvingen har en liten, mørk flekk ved bakkanten noe utenfor midten. Arten kjennes lett fra de andre Tinea-artene på fargen. Bakvingene er blekt brunlige. Larven er hvitaktig med gulbrunt hode, som har uregelmessige, brune tegninger.
Staffan Widstrand
Staffan Widstrand (født 1959) er en svensk forfatter og fotograf.
Joanne Gobure
Gobures dikt er nesten ikke kjent utenfor Nauru. Bare ett dikt er mer eller mindre kjent, A Beautiful Prayer, spesielt fordi det har blitt publisert på flere internettforum og kristne nettsider.
Dinara
Dinara er en fjellkjede på grensen mellom Kroatia og Bosnia-Hercegovina. Fjellene er mest kjent for å ha gitt navn til De dinariske alper, en fjellkjede av karst (kalkstein).
Julián Marías Aguilera
Julián Marías Aguilera (født 17. juni 1914, død 15. desember 2005) var en spansk filosof og forfatter.
Familie
Aguilera er faren til forfatteren Javier Marías og kunsthistoriker Fernando Marías.
NOTAM
NOTAM (NOtice To AirMen) – Informasjon til flygende personell, om viktige forhold vedrørende flygning. NOTAM meldinger skal sendes ut i strukturert form og skal inneholde informasjon om opprettelse, tilstand eller endring av navigasjonshjelpemiddel, tjeneste, forskrift eller fareforhold som det er viktig i tide å få kjennskap til for flygende personell. Eksempler kan være arbeid på en flyplass, eller stengning av luftrom. På flyplasser er det vakthavende flygeleder som er ansvarlig for at NOTAM om viktige forhold er sendt ut, eller fortsatt er gyldige.
Utsendelse
Hver enkelt enhet av lufttrafikktjenesten sender ut sin serie med NOTAM, innenfor sitt ansvarsområde. Forsvaret eller liknende kan få utsendt NOTAM ved henvendelse til en operativ enhet av lufttrafikktjenesten. For en del lufthavner er det AIS-kontoret ved Gardermoen som er utsendende enhet. I Norge vil NOTAM være tilgjengelig til andre enheter via NAIS.
Resten av verden
NOTAM-utsendelse i resten av verden er bygget opp i samsvar med ICAOs retningslinjer på lignende måte som i Norge. Det finnes imidlertid enkelte forskjeller, og noen land kan ha delegert oppgaver til andre land der dette er nødvendig. Ved å bruke en NAIS-terminal i Norge, kan man gå inn og finne et NOTAM fra en flyplass i utlandet.
Liste over visekonger i Ny-Spania
Dette er en liste over visekonger i Ny-Spania. I tillegg til visekonger, inneholder denne listen spansk leder av høyest rang i kolonitiden, før bestemmelse om den første visekonge, eller når der ikke var visekonge.
Mamma Mia! (musikal)
Mamma Mia! er en musikal fra 1999 med manus skrevet av den britiske dramatikeren Catherine Johnson. Musikalen er et eksempel på sjangeren jukeboksmusikal, ved at musikken er basert på et utvalg av den svenske gruppen ABBAs sanger. Tittelen kommer fra ABBAs 1975-hit, «Mamma Mia».
Fylkesvei 3042
Fylkesvei 3042 går mellom Åsrum i Larvik og Skjeggerød i Sandefjord kommune.
Kertemindebåd
Kertemindebåd, også kalt bæltbåd, er en dansk seilbåt som ble brukt som fiskebåt på 1800-tallet. Båten er oppkalt etter Kerteminde, en by på Fyn i Danmark. Båten er nært beslektet med den eldre bæltbåden, som har et karakteristiske hjerteformet akterspeil. Den er i hovedsak av samme konstruksjon, med samme bruksområde, men er gjort spissgattet.
Spjelkavik
Matbutikk
Spjelkavik Handelsforening fantes 1918–20 som del av Norges Kooperative Landsforening, og gjenoppstod som samvirkelag i lokalene "Sundheim" i 1946.
Media
Bydelen har sin egen nettbaserte avis; Nettavisen spjelkavika.no ; Avisen dekker i dag lokale nyheter fra Ålesund og omegn, men med et spesielt øye for nyheter i indre bydel av Ålesund.
Ungarns flagg
Ungarns flagg er en horisontal trikolor med fargene rødt, hvitt og grønt.
Wieslaw Fiedor
Han fikk begge beina amputert etter en togulykke, og konkurrerer i klassen LW12.
Interiør
Som sjanger er den forholdsvis ny, og kom først og fremst ut til offentligheten gjennom den utvidelsen av muligheter for grei og lettvint billedproduksjon som lå i de nye teknikkene innen fotografi. I dag finnes en mengde blad og magasiner som bare handler om innredning og det som følger med.
Nepal Kamyunishta Parti (Mashal)
Betydninga av en ekstra h
Partiet blei danna da et flertall av medlemmer brøyt ut av NKP (Masal), leda av kommunistveteranen Mohan Bikram Singh.
Atuarfik Pilerfik
Det grønlandske navnet betyr «skolen» og «begynnelsen». En tolking av navnet er at skolen er en trygg start i livet, før elevene forlater sitt trygge rede.
Nepal Kamyunishta Parti (Mashal)
Splittelse mot Mohan Bikram Singh
Politisk virker det heller ikke som om det i utgangspunktet var stor forskjell på de to partiene. Fra tilhengere av det nye partiet blei kritikk av Singh, hans autoritære stil og personlige og politiske feil, brukt til å  forklare splittelsen.
Fra (Mashal) til (Ekda Kendra)
Etter at opprøret var over, politiske partier var tillatt og det blei varsla frie valg, sprakk UNPM, og NKP (Mashal] og NKP (Masal) gikk hver sin vei.
Storeslem (album)
Storeslem er et musikkalbum med Tre Små Kinesere fra april 1998.
Den allierte intervensjonen i den russiske borgerkrig
Etter den allierte tilbaketrekkingen klarte Den røde armé å beseire de hvite styrkene, og bevegelsen brøt sammen, slik at bolsjevikene i 1923 kunne vinne borgerkrigen. Under den allierte intervensjonen ble de utenlandske soldatenes tilstedeværelse brukt til propagandaformål av bolsjevikene, som i slutten av 1922 opprettet Sovjetunionen.
Etiopias flagg
Fargene for afrikansk enhet – rødt, grønt og gult – stammer fra, og brukes fortsatt i det etiopiske flagget. Disse fargene ble første gang brukt på et kvadratisk nasjonalflagg i 1897, men fargene symboliserte det etiopiske keiserhuset, det salomonske dynasti i mange hundre år før den tid. Den nåværende rekkefølgen på de vannrette stripene ble fastlagt i 1941.
Linnéa Myhre
Podcast
Myhre har drevet podkasten Kvinneguidens venner sammen med Stine Melbø. Podkasten ble startet i 2018, og ble videreført av VGTV under navnet Venner av Internett i 2021. Høsten 2020 lanserte hun VGTV-podkasten Gi meg alle detaljene, der hun tar for seg skandaler og minneverdige hendelser i kjendis-Norge.
Onkel Tom
Onkel Tom er et epitet, et beskrivende tillegg, på en svart person som er lydig overfor hvite amerikanere og/eller har «solgt» seg til de hvite. Epitet oppstår først i boken Onkel Toms hytte der hovedpersonen Onkel Tom er en lojal afroamerikaner for sin hvite mester. Uttrykket er blitt kjent som et skjellsord mellom afroamerikanere som flere ganger har vært oppe i offentligheten. En av de mest kjente episodene er tungvektboksingens rivaloppgjør mellom Joe Frazier og Muhammad Ali. De var begge ubeseiret før de møtte hverandre, og Muhammad Ali kalte Frazier for «a uncle Tom». Epitetet er blitt kjent som svært nedsettende.
Trident (layout engine)
Nettlesere
AOL Explorer · Avant Browser · Enigma Browser · Maxthon · SlimBrowser · NeoPlanet · NetCaptor · Netscape Browser 8 · iRider · Smart Bro · Sleipnir · Tencent Traveler · UltraBrowser
Prosjekt 211
Prosjekt 211 (forenklet kinesisk: 211工程, pinyin: 211 gōngchéng) er et prosjekt som omfatter drøyt hundre nøkkeluniversiteter og -høyskoler for det 21. århundre. Det ble startet opp i 1995 av Utdanningsministeriet i Folkerepublikken Kina.
Gardermobanen
Historikk
NSB Gardermobanen AS ble etablert 24. november 1992 for å stå for utbyggingen av Gardermobanen og Gardermoen stasjon. Totalt skulle det bygges 64 km ny jernbane, inkludert den 14,5 km lange tunnelen Romeriksporten mellom Etterstad i Oslo og Lillestrøm. Utbyggingen av banen startet i 1994 og pågikk fram til 1999. Den 1. oktober 1996 vedtok Stortinget at NSB Gardermobanen AS også skulle stå for driften av den nye jernbanen.
Formål
Banen har to formål. Det første og primære grunnen til at banen ble bygget, var for å betjene flyplassen. Da Stortinget 8. oktober 1992 vedtok at Gardermoen skulle bli stedet for ny hovedflyplass for Oslo, ble det samtidig vedtatt at tog skulle være det viktigste transportmiddelet. Banen blir derfor brukt av Flytoget mellom Oslo og Oslo lufthavn og av tankvognstog som transporterer flydrivstoff til Gardermoen. Flytoget går i 210 km/t, noe som er nest hurtigst i Norden (etter Lahtisbanen i Finland)
Lunde bru
Brua har til sammen tre hvelv, og er 7 meter høy på midten. Hovedhvelvets lysvidde er 21,2 meter. Den er tørrmuret av ubearbeidet naturstein. Deler av brua ble forsøkt sprengt av norske soldater i 1940 under kampene i Valdres, men den ble restaurert året etter. Brua er brukt i Etnedal kommunes kommunevåpen.
Rasvåg
Rasvåg ligger på øya Hidra i Flekkefjord kommune i Agder, og er sammen med Kirkehamn den tettest bebodde delen av øya. Samfunnet her består av små hvite trehus av gammel stil. Rasvåg har også flere små øyer som er bebodd.
Liste over byer i Malawi
Det uten sammenligning største byområde i Malawi er Lilongwe. Området har 1 631 459 innbyggere (1. januar 2005). Dermed bor omkring 15 prosent av landets befolkning i hovedstadsregionen.
Fabian Society
Historie
Like etter dets grunnleggelse, tiltrakk Fabian Society seg mange prominente sosialister fra sin samtid, deriblant George Bernard Shaw, Herbert George Wells, Annie Besant, Eleanor Marx, Clementina Black, Sidney Webb, Beatrice Webb, Graham Wallas, Hubert Bland, Edith Nesbit, Sydney Olivier, Oliver Lodge, Leonard Woolf, Virginia Woolf, Ramsay MacDonald og kvinnesakskvinnen Emmeline Pankhurst. Også Bertrand Russell ble senere medlem. På Bretton Woods-konferansen i 1944 deltok delegatene John Maynard Keynes og Harry Dexter White som var medlemmer av Fabian Society.